Neuvoston ja neuvostossa kokoontuneiden jäsenvaltioiden hallitusten edustajien päätöslauselma, annettu 29 päivänä kesäkuuta 1995, iäkkäiden työntekijöiden työllisyydestä



Virallinen lehti nro C 228 , 02/09/1995 s. 0001 - 0003



NEUVOSTON JA NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖSLAUSELMA, annettu 29 päivänä kesäkuuta 1995, iäkkäiden työntekijöiden työllisyydestä (95/C 228/01) EUROOPAN UNIONIN NEUVOSTO JA NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen, sekä katsovat, että väestökehitys tekee iäkkäiden työntekijöiden työllisyystilanteen useimmissa Euroopan maissa huolestuttavaksi, tällä kehityksellä on huomattavat taloudelliset ja sosiaaliset vaikutukset niiden varojen käyttöön, jotka osoitetaan työmarkkinoiden toimivuuden ja vanhuuseläkkeiden rahoituksen parantamiseen sekä yritysten työntekijöiden ikäjakauman tasaamiseen, hallitusten, työmarkkinaosapuolten ja yritysten olisi ennakoitava tämä kehitys korostamalla esimerkiksi osa-aikatyötä, työolojen mukauttamista ja elinikäistä ammatillista koulutusta, jäsenvaltioiden näillä aloilla jo aloittamat toimet, etenkin ne, joiden tarkoituksena on poistaa mahdolliset esteet iäkkäiden työntekijöiden työllistämiseltä, tietyt ennenaikaisen työelämästä poistumisen käytännöt ovat useissa jäsenvaltioissa saattaneet asettaa erilaisista muuttuvista järjestelmistä korvauksia saavat iäkkäät työntekijät epävarmaan tilanteeseen ja aiheuttaneet taitotiedon katoamisen yrityksistä; varhaiseläkkeiden lakisääteisten järjestelmien lakkauttaminen ei pystyisi hillitsemään eräissä jäsenmaissa havaittuja, yhä varhaisempia poistumisia työmarkkinoilta, asteittaisen työelämästä poistumisen muotoja on otettu käyttöön useissa jäsenvaltioissa; täten iäkkäiden työntekijöiden siirtyminen osa-aikatyöhön voidaan korvata ottamalla palvelukseen henkilöitä, joilla on vaikeuksia työmarkkinoilla, sekä nuoria työntekijöitä, työn järjestelyssä on otettava huomioon tuottavuuden vaatimukset, on tärkeää ottaa huomioon käytössä olevat taloudelliset voimavarat, asioiden tärkeysjärjestys kansallisesti sekä tasapaino kansallisissa järjestelmissä, kansalliset erityispiirteet on aiheellista ottaa huomioon, kun on kyse työttömyydestä ja väestöoloista, iäkäs kokenut työvoima edistää myös yrityksille, pienet ja keskisuuret yritykset mukaan lukien, tarpeellista kilpailukykyä, Euroopan parlamentin 24 päivänä helmikuuta 1994 antaman päätöslauselman iäkkäitä henkilöitä suosivista toimenpiteistä Euroopan yhteisössä (1), Essenissä 9-10 päivänä joulukuuta 1994 pidetyn Eurooppa-neuvoston päätelmät etenkin työllisyydestä, I. KOROSTAVAT SEURAAVIA PERIAATTEITA: 1. Väestökehityksen muuttuminen aktiiviväestön vanhenemiseksi on jo johtanut asianmukaisiin kansallisiin toimenpiteisiin, mutta se antaa aihetta ponnistella edelleen, jotta työikänsä jälkimmäisellä puoliskolla olevien työntekijöiden työehdot ja ammatillisen koulutuksen ehdot voidaan sopeuttaa ottaen myös huomioon yritysten kilpailukyky. 2. Riittävästi toimenpiteitä on toteutettava ja voimavaroja kohdistettava siihen, että iäkkäitä työntekijöitä ei voi syrjäyttää työmarkkinoilta. Tässä suhteessa olisi palkkausjärjestelmissä otettava asianmukaisella tavalla huomioon työntekijän kokemus ja hyödynnettävä yleisesti työkokemusta. II. KEHOTTAVAT JÄSENVALTIOITA JA/TAI TYÖMARKKINAOSAPUOLIA VALTUUKSIENSA RAJOISSA 3. Edistämään sellaista työn organisointia, joka mahdollistaa iäkkäiden työntekijöiden tehtävien sopeuttamisen ja hyödyntää parhaiten heidän kokemustaan, ja erityisesti seuraavia toimenpiteitä: a) työntekijöiden, myös iäkkäiden työntekijöiden, terveyteen liittyvien tarpeiden ja työn ja yksityiselämän yhteensovittamisen huomioon ottaminen enenevässä määrin, b) yritysten ponnistelujen jatkaminen työehtojen kehittämiseksi ja iäkkäiden työntekijöiden erityistarpeiden huomioon ottamiseksi, erityisesti jos he ovat tehneet työuransa vaikeissa työoloissa, c) ammatillisen liikkuvuuden edistäminen yrityksen sisällä, mukaan lukien niiden työelämänsä jälkimmäisellä puoliskolla olevien työntekijöiden jatkuva ammatillinen koulutus, joiden työtä olisi kehitettävä niin, että työtehtävät sopeutetaan paremmin heidän tilanteeseensa ja niissä otetaan heidän kokemuksensa paremmin huomioon, d) sopivien tukitoimien käyttö sellaisten työntekijöiden hyväksi, joille ammatillinen koulutus voi merkitä toisen uran alkua, e) työn ja ammatillisen koulutuksen sekä tarvittaessa uudelleenkoulutuksen jaksottamisen suosiminen kansallisten lainsäädäntöjen ja/tai kansallisten käytäntöjen mukaisesti. 4. Pyrkimään siihen, että kansallisten lainsäädäntöjen ja/tai kansallisten käytäntöjen mukaisesti varmistetaan iäkkäille työntekijöille riittävät voimavarat, muun muassa: a) maksamalla korvauksia yhä suuremmalle määrälle työntekijöitä, jotka ovat menettäneet työnsä, b) rahoittamalla aikaistettua poistumista työelämästä, tarvittaessa järjestelmillä, jotka takaavat työntekijöiden työssäoloaikanaan ansaitsemat etuudet. 5. Soveltamaan aikaistettua työelämästä poistumista kansallisten käytäntöjen mukaisesti, ottaen huomioon hankitun kokemuksen, esimerkiksi: a) pyrkien joustavuuteen yritysten sisällä muun muassa työajan suhteen, jotta voitaisiin vastata yritysten rakennemuutosten asettamiin haasteisiin tilanteessa, jossa pyritään kilpailukyvyn parantamiseen ja työhönpaluuseen, b) yrittäen tarvittaessa suunnata aikaistetun työelämästä poistumisen järjestelmiä erityisesti sellaisiin työntekijöihin, jotka ovat tehneet pitkän uran raskaissa ammateissa, tai oheistoimiin joukkoirtisanomisten yhteydessä. 6. Helpottamaan asteittaista poistumista työelämästä, esimerkiksi kehittämällä iäkkäille työntekijöille mahdollisuuden osa-aikatyöhön ja heidän kykyjään hyödyntäviin toimintoihin, valvoen samalla samantapaisiin tilanteisiin joutuneiden työntekijöiden tasa-arvoisen kohtelun periaatteen toteutumista, erityisesti oikeutta sosiaaliturvaan. III. KEHOTTAVAT TYÖMARKKINAOSAPUOLIA 7. Kehittämään jatkuvaa ammatillista kouluttamista, joka on paras keino edistää työntekijöiden mukautumista teknologioiden ja tuotantomenetelmien kehitykseen, ja tukemaan tällä alalla tehtyjä aloitteita, työntekijöiden pääsystä jatkuvaan koulutukseen 30 päivänä kesäkuuta 1993 annetun neuvoston suosituksen mukaisesti (2). 8. Panemaan täytäntöön sopivalla tasolla iäkkäiden työntekijöiden erityistarpeisiin tarkoitettuja toimia: a) sopeutettujen pedagogisten menetelmien kehittäminen iäkkäille työntekijöille tarkoitetuissa ammatillisen koulutuksen ohjelmissa, b) opetus- ja ohjaustoiminnan rohkaiseminen yrityksissä, pienet ja keskisuuret yritykset mukaan lukien, ja niiden ulkopuolella, samoin kuin kunniatehtäviin kutsuminen, joissa kokeneet työntekijät osallistuvat opettamiseen, jolloin he voivat siirtää tietoaan nuorille työntekijöille esimerkiksi oppisopimuksin. IV. KEHOTTAVAT JÄSENVALTIOITA 9. Toteuttamaan eri työmarkkinoiden vaatimusten mukaisesti asianmukaiset toimet, joiden tarkoitus on a) poistaa mahdolliset lakien ja asetusten asettamat esteet iäkkäiden työntekijöiden työllistymiseltä, b) antaa työnantajille tietoa iäkkäiden työntekijöiden erottamisen seurauksista yksilön ja yhteisön tasolla, c) helpottaa iäkkäiden pitkäaikaistyöttömien uudelleen sijoittumista työelämään myöntämällä tukia työhönottoon ja sellaiseen ammatilliseen koulutukseen, joka mahdollistaa todellisen ammatinvaihdoksen, d) tukea työhönsijoittamispolitiikasta vastaavien elinten pyrkimyksiä helpottaa iäkkäiden työttömien työntekijöiden ammatinvaihtoa ja ammatillista uudelleensijoittumista, e) valtiotyönantajan ollessa kyseessä, olla myönteisenä esimerkkinä iäkkäiden työntekijöiden uudelleen työhön sijoittamisessa ja heidän työssä pitämisessään. V. KEHOTTAVAT KOMISSIOTA järjestämään yhdessä jäsenvaltioiden kanssa tietojen ja kokemusten vaihtoa hyvistä käytännöistä ikääntyneiden työntekijöiden työllistämisen osalta olemassa olevien yhteisön ohjelmien pohjalta. (1) EYVL N:o C 77, 14.3.1994, s. 24 (2) EYVL N:o L 181, 23.7.1993, s. 37